GRAD SAMOBOR

 ODJEL ZA GOSPODARSTVO, RAZVOJ I PROJEKTE EU

TRG KRALJA TOMISLAVA 5

SAMOBOR

Na temelju članka 24. Odluke o načinu upravljanja i korištenja sportskim građevinama u vlasništvu Grada Samobora (Službene vijesti Grada Samobora br. 5/20) donosi se prijedlog:

**Plan tekućeg i investicijskog ulaganja u sportske građevine**

**kojima upravlja Ustanova Sportski objekti Samobor za 2022. godinu**

**I**

Ustanova upravlja sa 6 (šest) objekata:

**1. Sportska dvorana Samobor, A. Hebranga 26a, Samobor**

 Sporazumom o međusobnim pravima i obvezama vezanim uz zajedničko korištenje i upravljanje športskom dvoranom pri srednjim školama Grada Samobora, 19. 10. 2007.g. utvrđeno je upravljanje objektom između Grada Samobora i srednjih škola (Srednja strukovna škola, Ekonomska, trgovačka i ugostiteljska škola i Gimnazija A.G. Matoš).

Dvorana ukupne površine od 3.623,58 m2, od toga 1.285,84 m2 igrališta (parket), a preostali dio površine je gledalište, svlačionice, prostor hola, u sklopu kojeg se nalazi caffe bar, kancelarijski prostori i spremišta. Sportski kabinet od 80,74 m2 koji sadrži sprave za vježbanje te dodatna svlačionica od 31,70 m2.

**Plan investicijskog ulaganja:**

1. Zamjena postojeće rasvjeta sa novom led rasvjetom kao novo tehnološko rješenje radi uštede energije. Procijenjena vrijednost ulaganja je 188.000,00 kuna bez PDV-a.
2. Sanacija ulaznih platoa - na istočnoj i zapadnoj strani ulaza u dvoranu nalaze se pločice koje su oštećene i svakim dolaskom hladnijeg vremena stanje sve lošije. Potrebna je obnova zbog propuštanja i zadržavanja vode, stvaranja leda, a kao posljedica postoji opasnost za posjetitelje. Nije poznata vrijednost radova.

**Plan tekućeg ulaganja:**

1. Redovito održavanje i servisi toplinske podstanice, ventilacije (izmjena filtera, dodavanje plina u sustav…), video nadzora, vatrogasnih uređaja, vatrodojave i rasvjete.
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**2. Sportska dvorana OŠ Bogumila Tonija, I. Perkovca 90, Samobor**

Sporazumom o međusobnim pravima i obvezama vezanim uz zajedničko korištenje i održavanje sportskih objekata škole, 28. 9. 2018.g. preuzeto je upravljanje nad objektom. Člankom 5. navedenog sporazuma škola koristi dvoranu tijekom školske godine za vrijeme nastavnih dana od 7:00 do 19:00 sati, a subotom i nedjeljom prema potrebi u dogovoru s Ustanovom.

Dvorana se sastoji od velike dvorane izgrađene 1978. godine, ukupne površine 3.300 m2 te borilačke dvorane izgrađene 1989. godine površine 603,5 m2. U sklopu dvorana nalazi se osam svlačionica i spremište ispod tribina.

Ugovorom o zakupu poslovnog prostora od 28. 9. 2018.g. zakupljen je sportski kompleks ukupne površine 4.341 m2 koji se sastoji od tri teniska terena, ograđenog asfaltnog igrališta s teniskim zidom, vanjskog rukometnog i košarkaškog igrališta te pripadajućeg objekta ukupne površine 46,80 m2, uredske prostorije u dvorani škole površina 24 m2, 13,5 m2 i 13,5 m2.

**Plan investicijskog ulaganja:**

1. Zamjena postojeće rasvjeta sa novom led rasvjetom kao novo tehnološko rješenje radi uštede energije. Procijenjena vrijednost ulaganja je 188.000,00 kuna bez PDV-a.
2. Sanacija krovišta. Iako je 2018. popravljan krov na sportskoj dvorani, krov opet prokišnjava te je potrebna nova sanacija. S vrijednosti navedene investicije nismo upoznati.

**Plan tekućeg ulaganja:**

1. Redovito održavanje ventilacije, vatrogasnih uređaja, vatrodojave i rasvjete.
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**3. Sportska dvorana Rude, Rude 93, Rude**

Puštena u rad 14. 9. 2010.g. ukupne bruto površine 1.762,57 m2. Dvorana se sastoji od borilišta veličine 1.140,50 m2, četiri svlačionice, dva profesorska kabineta, dva odvojena sanitarna čvora (muški, ženski i wc za potrebe invalida), dva ulazna hola, uredskog prostora, spremišta i kotlovnice u prizemlju. Na prvom katu osim ulaza i dječjeg igrališta nalazi se zatvoreni prostor kafića, sanitarni čvor, kancelarija, spremište i galerija za gledatelje.

**Plan investicijskog ulaganja:**

1. Postavljanje nove led rasvjete kao novo tehnološko rješenje radi uštede energije. Procijenjena vrijednost ulaganja je 148.000,00 kuna bez PDV-a.

**Plan tekućeg ulaganja:**

1. Redovito održavanje i servisi toplinske stanice, ventilacije (izmjena filtera, dodavanje plina u sustav…), video nadzora, vatrogasnih uređaja, vatrodojave i rasvjete
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**4. Sportska dvorana pri OŠ Samobor, Stražnička 14, Samobor**

Sporazumom o međusobnim pravima i obvezama vezanim uz zajedničko korištenje i održavanje od 31. 8. 2016.g. preuzeto je upravljanje nad objektom. Člankom 5. navedenog sporazuma škola koristi dvoranu tijekom školske godine za vrijeme nastavnih dana od 7:00 do 19:15 sati, a subotom i nedjeljom prema potrebi u dogovoru s Ustanovom.

Ukupna neto korisna površina dvorane je 1.048 m2, a sastoji se od 600 m2 dvodijelne sportske dvorane, 70 m2 male polivalentne dvorane, 42,80 m2 spremišta, 104 m2 svlačionica, 25 m2 kabineta, 30 m2 sanitarnih blokova, 56,20 m2 pratećih prostora te 120 m2 komunikacijskih prostora.

**Plan investicijskog ulaganja:**

Nema plana investicijskog ulaganja u 2022. g.

**Plan tekućeg ulaganja:**

1. Redovito održavanje i servisi toplinske stanice, ventilacije (izmjena filtera, dodavanje plina u sustav…), vatrogasnih uređaja, vatrodojave i rasvjete
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**5. Klizalište, Savke Dabčević Kučar 8, Samobor**

Ugovorom o zakupu od 1. 2. 2017.g. preuzeto je upravljanje nad prostorom klizališta na adresi Savke Dabčević Kučar 8, površine zatvorenog prostora 85,50 m2 te vanjske površine od 1.175,00 m2. Klizalište veličine 800,00 m2 sa svom potrebnom opremom (agregat, ograda, EPDM podloga) kupljeno 2011.g. Klizalište radi od studenog do kraja veljače.

**Plan investicijskog ulaganja:**

 a) Nabava stroja za čišćenje i zaglađivanje leda. Procijenjena vrijednost je 100.000,000 kuna.

 b) Nabava spremnika tople vode s grijačem. Procijenjena vrijednost 30.000,00.

 c) Dogradanja sanitarnog čvora. Svake godine iznajmljujemo wc kabine što čini trošak a
 kvaliteta usluge nije zadovoljavajuća. Projektom nije bio predviđen sanitarni čvor što
 predstavlja značajan propust. Radi velikog broja korisnika i atraktivnosti samog klizališta
 dogradnja sanitarnog čvora je neophodna.

**Plan tekućeg ulaganja:**

1. Redovito održavanje i servisi agregata, vatrogasnih uređaja, vatrodojave i rasvjete.
2. Bojanje prostora svlačionica i prema potrebi ostalih prostora
3. Ostalo tekuće održavanje prema potrebi.

**6. ŠRC Vugrinščak, Vugrinščak 4, Samobor**

Ugovorom o zakupu od 12. 7. 2018.g. preuzeto je upravljanje nad bazenima na ŠRC Vugrinščak dvorišne površine 2.673,00 m2 od toga 329,00 m2 bazenske površine.

**Plan investicijskog ulaganja:**

1. Uređenje ŠCR Vugrinščaka –sadnja drveća, zbog hlada kao i vizualne ljepote.
2. uređenje postojećeg objekta - u ŠCR Vugrinščak nalazi objekt kojem je neophodna kompletna rekonstrukcija (od krovišta, instalacija, stolarije, fasade…). Zbog zaštite konzervatorskog zavoda nije poznata vrijednost radova.

**Plan tekućeg ulaganja:**

1. Redovito održavanje i servisi pumpne stanice, vatrogasnih uređaja i rasvjete
2. Nabava potopne pumpe za punjenje malog bazena
3. Ostalo tekuće održavanje prema potrebi.

**II**

Temeljem gore navedenog akta, prema raspoloživim sredstvima, realizirali bi plan tekućeg i investicijskog ulaganja u sportske građevine u narednoj godini.

Samobor, 30. 11. 2021.g

v. d. ravnatelja

Maja Biondić, mag. rel. publ.